ಹಾರ್ಲೆ-ಡೇವಿಡ್‌‌ಸನ್‌‌‌' ಕಂಪೆನಿಯ ಕ್ರೀಡಾ/ಸ್ಪರ್ಧಾದ್ವಿಚಕ್ರ/ವಾಹನ ತಯಾರಕ ಸಂಸ್ಥೆಯಾದ ಬ್ಯುಯೆಲ್‌‌ ಮೋಟಾರು ಸೈಕಲ್‌/ವಾಹನ ಕಂಪೆನಿಯೊಂದಿಗಿನ ಸಹಯೋಗವು 1987ರಲ್ಲಿ ಅವರು ಬ್ಯುಯೆಲ್‌‌ಗೆ ಐವತ್ತಕ್ಕೂ ಮೀರಿದ XR1000 ಎಂಜಿನ್‌‌ಗಳನ್ನು ಸರಬರಾಜು ಮಾಡಿದಾಗ ಆರಂಭಗೊಂಡಿತು. ಹಾರ್ಲೆ-ಡೇವಿಡ್‌‌ಸನ್‌‌‌ ಸಂಸ್ಥೆಯು ಬ್ಯುಯೆಲ್‌‌ ಮೋಟಾರು ಸೈಕಲ್‌/ವಾಹನ ಕಂಪೆನಿಯ ಶೇಕಡಾ ನಲವತ್ತೊಂಬತ್ತರಷ್ಟು ಷೇರನ್ನು ಕೊಂಡ 1993ನೇ ಸಾಲಿನವರೆಗೆ ಬ್ಯುಯೆಲ್‌‌ ಕಂಪೆನಿಯು ಎಂಜಿನ್‌‌ಗಳನ್ನು ಹಾರ್ಲೆ-ಡೇವಿಡ್‌‌ಸನ್‌‌‌ನಿಂದ ಕೊಳ್ಳುವುದನ್ನು ಮುಂದುವರೆಸಿತ್ತು. ಹಾರ್ಲೆ-ಡೇವಿಡ್‌‌ಸನ್‌‌‌ ಬ್ಯುಯೆಲ್‌‌ನಲ್ಲಿನ ತನ್ನ ಷೇರುಗಳ ಪಾಲನ್ನು 1998ರಲ್ಲಿ ಶೇಕಡಾ ತೊಂಬತ್ತೆಂಟಕ್ಕೆ ಏರಿಸಿದ ನಂತರ, 2003ರಲ್ಲಿ ಸಂಪೂರ್ಣ ಸ್ವಾಮ್ಯವನ್ನು ಪಡೆಯಿತು.

ಸಾಮಾನ್ಯವಾಗಿ ಹೊಸಬರನ್ನು ಮೋಟಾರುಸವಾರಿಯೆಡೆಗೆ ಸೆಳೆಯಲು ಹಾಗೂ ನಿರ್ದಿಷ್ಟವಾಗಿ ಹಾರ್ಲೆ-ಡೇವಿಡ್‌‌ಸನ್‌‌‌ ವಾಹನಗಳೆಡೆ ಸೆಳೆಯಲು ನಡೆಸಿದ ಪ್ರಯತ್ನದ ಅಂಗವಾಗಿ, ಬ್ಯುಯೆಲ್‌‌ ಕಡಿಮೆ ವೆಚ್ಚದ ಅಲ್ಪ ಉಸ್ತುವಾರಿಯ ಮೋಟಾರು ಸೈಕಲ್‌/ವಾಹನಗಳನ್ನು ನಿರ್ಮಿಸಿತು. ಹೀಗೆ ನಿರ್ಮಾಣಗೊಂಡ ಏಕ-ಸಿಲಿಂಡರ್‌‌ ಬ್ಯುಯೆಲ್‌‌ ಬ್ಲಾಸ್ಟ್‌‌‌ ವಾಹನವನ್ನು 2000ನೇ ಇಸವಿಯಲ್ಲಿ ಪರಿಚಯಿಸಲಾಗಿತ್ತಲ್ಲದೇ 2009ರವರೆಗೆ ಮುಂದುವರೆಸಲಾಗಿದೆ, ಬ್ಯುಯೆಲ್‌‌ನ ಪ್ರಕಾರ, ಇದೇ ಆ ವಾಹನದ ಅಂತಿಮ ಉತ್ಪಾದನಾ ವರ್ಷವಾಗಲಿದೆ. ಅಕ್ಟೋಬರ್‌‌ 15, 2009ರಂದು, ಕಂಪೆನಿಯು ಅಧಿಕೃತ ಹೇಳಿಕೆಯೊಂದನ್ನು ಬಿಡುಗಡೆ ಮಾಡಿ ಬ್ಯುಯೆಲ್‌‌ ಶ್ರೇಣಿಯನ್ನು ಸ್ಥಗಿತಗೊಳಿಸುತ್ತಿರುವುದಾಗಿ ಹಾಗೂ ತಕ್ಷಣವೇ ಅದರ ಉತ್ಪಾದನೆಯನ್ನು ನಿಲ್ಲಿಸುತ್ತಿರುವುದಾಗಿ ಘೋಷಿಸಿತು.

ಬ್ಯುಯೆಲ್‌‌ ಮೋಟಾರು ಸೈಕಲ್‌/ವಾಹನ ಕಂಪೆನಿ
ದಾಸ್ತಾನು ಮೌಲ್ಯದ ದುರುದ್ದೇಶಪೂರಿತ ಹೆಚ್ಚಳದ ಆರೋಪಗಳು
ಸ್ಪೋರ್ಟ್‌ಸ್ಟರ್‌
ಪ್ರಖ್ಯಾತ ಕಾರ್ಮಿಕರ ಪಟ್ಟಿ